(1) โครงสร้างการจัดการ (ข้อมูลสิ้นสุด ณ วันที่ 15 มีนาคม 2548)

 ผังการจัดองค์กร

บริษัท แสนสิริ จำกัด (มหาชน)

  -----------------------------------------------------------------------
  9. การจัดการ

  -----------------------------------------------------------------------

(1) โครงสร้างการจัดการ

 โครงสร้างการจัดการของบริษัท ประกอบด้วย คณะกรรมการบริษัท คณะกรรมการตรวจสอบ (Audit Committee) คณะกรรมการพิจารณาค่าตอบแทน (Compensation Committee) และคณะกรรมการบริหาร (Executive Committee) ดังมีรายละเอียดต่อไปนี้

(ก) คณะกรรมการบริษัท ตามหนังสือรับรอง ออกโดยกรมพัฒนาธุรกิจการค้า กระทรวงพาณิชย์
ลงวันที่ 7 มีนาคม 2548 ประกอบด้วยกรรมการ จำนวน 11 คน ได้แก่

+---+---+------------+-------------+-------------------+---------+-------+
| ที่ | ร |            |             | ตำแหน่ง            | จ       | จำน   |
|   | า |            |             |                   | ำนวนครั้ง | วนครั้ง |
|   | ย |            |             |                   |         |       |
|   | ช |            |             |                   | ที่เข้าร่วม | ที่ขาด  |
|   | ื่อ |            |             |                   |         |       |
|   | ก |            |             |                   | ประชุม   | ประชุม |
|   | ร |            |             |                   |         |       |
|   | ร |            |             |                   | ประชุมม  | ประชุม |
|   | ม |            |             |                   |         |       |
|   | ก |            |             |                   |         |       |
|   | า |            |             |                   |         |       |
|   | ร |            |             |                   |         |       |
+---+---+------------+-------------+-------------------+---------+-------+
| 1 |   | นายโกวิทย์   | โปษยานนท์    | ประธานกรรมการ     | 7       | 2     |
| . |   |            |             |                   |         |       |
+---+---+------------+-------------+-------------------+---------+-------+
| 2 |   | นายจิตติน    | สีบุญเรือง     | รองประธานกรรมการ  | 5       | 4     |
| . |   |            |             |                   |         |       |
+---+---+------------+-------------+-------------------+---------+-------+
| 3 |   | นายอภิชาติ   | จูตระกูล      | กรรมการ           | 7       | 2     |
| . |   |            |             |                   |         |       |
+---+---+------------+-------------+-------------------+---------+-------+
| 4 |   | นายเศรษฐา  | ทวีสิน        | กรรมการ           | 8       | 1     |
| . |   |            |             |                   |         |       |
+---+---+------------+-------------+-------------------+---------+-------+
| 5 |   | นายวันจักร์   | บุรณศิริ       | กรรมการ           | 9       | -     |
| . |   |            |             |                   |         |       |
+---+---+------------+-------------+-------------------+---------+-------+
| 6 |   | นายวิศาล    | เชาวน์ชูเวชช  | กรรมการอิสระ       | 9       | -     |
| . |   |            |             |                   |         |       |
+---+---+------------+-------------+-------------------+---------+-------+
| 7 |   | นางสาวจิตรา | ศรีสาคร      | กรรมการอิสระ       | 8       | 1     |
| . |   |            |             |                   |         |       |
+---+---+------------+-------------+-------------------+---------+-------+
| 8 |   | นายดนุชา    | สินธวานนท์    | กรรมการอิสระ       | 2       | -     |
| . |   |            |             |                   |         |       |
+---+---+------------+-------------+-------------------+---------+-------+
| 9 |   | นายฒาลิน    | เอี่ยมฐิติวัฒน์   | กรรมการ           | 9       | -     |
| . |   |            |             |                   |         |       |
+---+---+------------+-------------+-------------------+---------+-------+
| 1 |   | นายยงยุทธ   | ช           | กรรมการ           | 8       | 1     |
| 0 |   |            | ัยพรหมประสิทธิ์ |                   |         |       |
| . |   |            |             |                   |         |       |
+---+---+------------+-------------+-------------------+---------+-------+
| 1 |   | นายนพพร    | บุญถนอม      | กรรมการ           | 9       | -     |
| 1 |   |            |             |                   |         |       |
| . |   |            |             | และเ              |         |       |
|   |   |            |             | ลขานุการคณะกรรมการ |         |       |
+---+---+------------+-------------+-------------------+---------+-------+

อนึ่ง บริษัทฯ มีการเปลี่ยนแปลงกรรมการในระหว่างปี 2547 ดังนี้

- นายวสันต์ จาติกวณิช จดทะเบียนออกจากตำแหน่งกรรมการ เมื่อวันที่ 17 สิงหาคม 2547

- นายดนุชา สินธวานนท์ จดทะเบียนเข้าเป็นกรรมการสืบแทนนายวสันต์ จาติกวณิช

เมื่อวันที่ 17 สิงหาคม 2547

ขอบเขตอำนาจ หน้าที่ ของคณะกรรมการบริษัท

ตามข้อบังคับของบริษัท คณะกรรมการบริษัทเป็นผู้มีอำนาจหน้าที่ในการตัดสินใจ
และดูแลการดำเนินงานของบริษัทให้เป็นไปตามวัตถุประสงค์ ข้อบังคับ มติที่ประชุมผู้ถือหุ้น
และกฎหมาย เว้นแต่การตัดสินใจหรือการดำเนินงานในเรื่องที่ตามกฎหมาย
ประกาศและข้อกำหนดของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยกำหนดให้ต้องได้รับการอนุมัติจากที่ประชุมผู้ถือหุ้น
ซึ่งคณะกรรมการบริษัทจะต้องได้รับอนุมัติจากที่ประชุมผู้ถือหุ้นก่อนจึงจะดำเนินการได้
โดยที่ข้อบังคับของบริษัทได้ให้อำนาจคณะกรรมการบริษัทที่จะแต่งตั้งคณะเจ้าหน้าที่บริหาร
(คณะกรรมการบริหาร)
เพื่อทำหน้าที่ควบคุมดูแลกิจการรายวันของบริษัทให้เป็นไปตามแนวนโยบายและงบประมาณที่ได้รับอนุมัติจากคณะกรรมการบริษัท
และกิจการอื่นใดตามที่คณะกรรมการบริษัทมอบหมาย ซึ่งได้แก่
การอนุมัติการดำเนินงานตามขอบอำนาจที่คณะกรรมการบริษัทได้ให้ไว้ และการกลั่นกรอง เรื่องใด
ๆ ที่อยู่นอกเหนือขอบอำนาจของตนเพื่อเข้าสู่การพิจารณาของคณะกรรมการบริษัท นอกจากนี้
ข้อบังคับได้ให้อำนาจคณะกรรมการบริษัทมีสิทธิแต่งตั้งเจ้าหน้าที่
หรือคณะทำงานอื่นใดเพื่อช่วยเหลือคณะกรรมการในการบริหาร งานได้ด้วย

(ข) คณะกรรมการตรวจสอบ (Audit Committee)

ปัจจุบัน (ข้อมูล ณ วันที่ 15 มีนาคม 2548)
คณะกรรมการตรวจสอบของบริษัทประกอบด้วยกรรมการที่เป็นอิสระจากผู้บริหารและผู้ถือหุ้นรายใหญ่ของบริษัท
จำนวน 4 คน และเลขานุการคณะกรรมการตรวจสอบ 1 คน ได้แก่

ประธานกรรมการตรวจสอบ

- นายโกวิทย์ โปษยานนท์

กรรมการตรวจสอบ

- นายวิศาล เชาวน์ชูเวชช

- นางสาวจิตรา ศรีสาคร

- นายดนุชา สินธวานนท์

เลขานุการคณะกรรมการตรวจสอบ

- นายฒาลิน เอี่ยมฐิติวัฒน์

(หมายเหตุ - นายเทพศักดิ์ นพกรวิเศษ
ได้ขอลาออกจากตำแหน่งเลขานุการคณะกรรมการตรวจสอบ

เมื่อวันที่ 15 มีนาคม 2548

-   คณะกรรมการตรวจสอบได้มีมติแต่งตั้งให้ นายฒาลิน เอี่ยมฐิติวัฒน์ ดำรงตำแหน่ง

เลขานุการคณะกรรมการตรวจสอบ สืบแทนนายเทพศักดิ์ นพกรวิเศษ)

ขอบเขตหน้าที่ และความรับผิดชอบของคณะกรรมการตรวจสอบ

คณะกรรมการตรวจสอบของบริษัทมีขอบเขตหน้าที่
และความรับผิดชอบและรายงานต่อคณะกรรมการของบริษัทในเรื่องต่อไปนี้

1. สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
โดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

2.
สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
โดยสอบทานร่วมกับผู้สอบบัญชีภายนอกและผู้ตรวจสอบภายใน (ถ้ามี)

3. สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4. พิจารณาคัดเลือกและเสนอแต่งตั้งผู้สอบบัญชีของบริษัท
รวมถึงพิจารณาเสนอค่าตอบแทนของผู้สอบบัญชี

5.
พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท

ประธานกรรมการตรวจสอบ และกรรมการตรวจสอบ มีวาระการดำรงตำแหน่งคราวละ 3 ปี
(รวมทั้งการแต่งตั้งเพิ่มและถอดถอนจากกรรมการตรวจสอบ) ทั้งนี้
กรรมการตรวจสอบซึ่งพ้นจากตำแหน่งตามวาระ
อาจได้รับการแต่งตั้งต่อไปได้อีกวาระหนึ่งตามที่คณะกรรมการบริษัทหรือที่ประชุมผู้ถือหุ้นเห็นว่าเหมาะสม

(ค) คณะกรรมการพิจารณาค่าตอบแทน (Compensation Committee)

ปัจจุบัน (ข้อมูล ณ วันที่ 15 มีนาคม 2548) คณะกรรมการพิจารณาค่าตอบแทน ประกอบด้วย
กรรมการที่มิได้เป็นผู้บริหาร (non executive directors) จำนวน 5 คน
และเลขานุการคณะกรรมการพิจารณาค่าตอบแทน 1 คน ได้แก่

ประธานกรรมการพิจารณาค่าตอบแทน

นายโกวิทย์ โปษยานนท์

กรรมการพิจารณาค่าตอบแทน

- นายวิศาล เชาวน์ชูเวชช

- นางสาวจิตรา ศรีสาคร

- นายจิตติน สีบุญเรือง

- นายดนุชา สินธวานนท์

เลขานุการคณะกรรมการพิจารณาค่าตอบแทน

- นายวันจักร์ บุรณศิริ

ขอบเขตอำนาจ หน้าที่ และความรับผิดชอบของคณะกรรมการพิจารณาค่าตอบแทน มีดังต่อไปนี้

1. กำหนดรายชื่อของกรรมการและพนักงานที่จะได้รับการจัดสรรใบสำคัญแสดงสิทธิเกินกว่าร้อยละ
5 ของจำนวนใบสำคัญแสดงสิทธิทั้งหมดในแต่ละคราว

2. กำหนดจำนวนใบสำคัญแสดงสิทธิที่จะจัดสรรให้แก่กรรมการและพนักงาน
ซึ่งจะได้รับจัดสรรใบสำคัญแสดงสิทธิเกินกว่าร้อยละ 5
ของจำนวนใบสำคัญแสดงสิทธิทั้งหมดในแต่ละคราว

3. ให้ความเห็นเกี่ยวกับเหตุผล ความจำเป็น
และประโยชน์ที่บริษัทจะได้รับจากการจัดสรรใบสำคัญแสดงสิทธิให้แก่กรรมการและพนักงานแต่ละคนที่ได้รับการจัดสรรใบสำคัญแสดงสิทธิเกินกว่าร้อยละ
5 ของจำนวนใบสำคัญแสดงสิทธิทั้งหมดในแต่ละคราว

4. พิจารณาอนุมัติการปรับเงินเดือน ผลประโยชน์ตอบแทนตามตำแหน่งงาน สวัสดิการ และเงื่อนไข
ข้อกำหนดเกี่ยวกับการจ้างประธานอำนวยการและกรรมการผู้จัดการ

5. นำเสนอนโยบาย และหลักเกณฑ์ในการกำหนดค่าตอบแทน และผลประโยชน์ตอบแทนอื่น ๆ
ตามตำแหน่งงานของผู้บริหารระดับสูงของบริษัทแก่คณะกรรมการบริษัท

(ง) คณะกรรมการบริหาร (Executive Committee)

ปัจจุบัน (ข้อมูล ณ วันที่ 15 มีนาคม 2548) คณะกรรมการบริหาร ประกอบด้วย

1. นายอภิชาติ จูตระกูล - ประธานกรรมการบริหาร

2. นายเศรษฐา ทวีสิน - รองประธานกรรมการบริหาร

3. นายวันจักร์ บุรณศิริ - กรรมการบริหาร

4. นายฒาลิน เอี่ยมฐิติวัฒน์ - กรรมการบริหาร

5. นายมนเธียร สร้อยสุวรรณ - กรรมการบริหาร

6. นายอุทัย อุทัยแสงสุข - กรรมการบริหาร

7. นายนพพร บุญถนอม - กรรมการบริหาร

8. นางอนงค์ลักษณ์ รัฐประเสริฐ - กรรมการบริหาร

9. นายปิยบุตร เลิศดำริห์การ - กรรมการบริหาร และเลขานุการกรรมการบริหาร

(หมายเหตุ - นายเทพศักดิ์ นพกรวิเศษ ได้ขอลาออกจากตำแหน่งกรรมการบริหาร เมื่อวันที่ 15
มีนาคม 2548)

ขอบเขตอำนาจ หน้าที่ และความรับผิดชอบของคณะกรรมการบริหาร มีดังต่อไปนี้

1. ทำหน้าที่ควบคุมดูแลกิจการรายวันของบริษัท
ให้เป็นไปตามแนวนโยบายและงบประมาณที่ได้รับอนุมัติจากคณะกรรมการบริษัท
ซึ่งรวมถึงการกำหนดแผนธุรกิจ ทิศทาง กลยุทธ์
และโครงสร้างองค์กรและการบริหารงานหลักในการดำเนินธุรกิจของบริษัท
รายละเอียดของแผนการใช้จ่ายงบประมาณให้เป็นไปอย่างมีประสิทธิภาพสอดคล้องกับสภาพทางเศรษฐกิจ
และการแข่งขันภายใต้นโยบายและงบประมาณดังกล่าว
ตลอดจนตรวจสอบติดตามผลการดำเนินงานของบริษัทที่กำหนด
ให้เป็นไปตามแผนธุรกิจที่ได้รับอนุมัติไว้

2. ดำเนินกิจการอื่นใดตามที่คณะกรรมการบริษัทมอบหมาย
รวมถึงการอนุมัติการดำเนินงานของบริษัทในเรื่องต่าง ๆ
ตามขอบอำนาจที่คณะกรรมการบริษัทได้ให้ไว้ ซึ่งจะมีการทบทวนอย่างสม่ำเสมอ

3. กลั่นกรองเรื่องใด ๆ
ที่อยู่นอกเหนือขอบอำนาจของตนเพื่อเข้าสู่การพิจารณาของคณะกรรมการบริษัท

(จ) คณะผู้บริหารระดับสูง

ปัจจุบัน (ข้อมูล ณ วันที่ 15 มีนาคม 2548) ผู้บริหารระดับสูงของบริษัท มีจำนวน 9 คน
ซึ่งประกอบด้วย

1. นายอภิชาติ จูตระกูล - ประธานอำนวยการ

2. นายเศรษฐา ทวีสิน - กรรมการผู้จัดการ

3. นายวันจักร์ บุรณศิริ - ผู้ช่วยกรรมการผู้จัดการ

4. นายฒาลิน เอี่ยมฐิติวัฒน์ - ผู้อำนวยการอาวุโสสายงานบัญชีและการเงิน

5. นายอุทัย อุทัยแสงสุข - ผู้อำนวยการอาวุโสสายงานพัฒนาธุรกิจ

และบริหารโครงการ

6. นายนพพร บุญถนอม - ผู้อำนวยการสายงานกฎหมาย

7. นายมนเธียร สร้อยสุวรรณ - ผู้อำนวยการสายงานบริหารโครงการแนวราบ 1

8. นายเมธา อังวัฒนพานิช - ผู้อำนวยการสายงานบริหารโครงการแนวราบ 2

9. นางสาวธีรนันท์ กรศรีทิพา - ผู้อำนวยการสายงานการตลาด

หมายเหตุ

รายละเอียดเกี่ยวกับวุฒิการศึกษาสูงสุด
และประสบการณ์การทำงานของกรรมการและผู้บริหารของบริษัท ได้แสดงไว้ในเอกสารแนบ 1

(2) การสรรหากรรมการและผู้บริหาร

การเลือกกรรมการของบริษัทจะต้องได้รับอนุมัติจากที่ประชุมใหญ่ของผู้ถือหุ้น
เว้นแต่กรณีตำแหน่งกรรมการว่างลงเพราะเหตุอื่นนอกจากการออกตามวาระให้คณะกรรมการเป็นผู้เลือกบุคคลเข้าดำรงตำแหน่งกรรมการแทนในการประชุมคราวถัดไป
โดยบุคคลที่เข้าเป็นกรรมการให้อยู่ในตำแหน่งได้เพียงเท่าวาระที่เหลืออยู่ของกรรมการที่ตนแทน
เว้นแต่วาระการดำรงตำแหน่งของกรรมการดังกล่าวจะเหลือน้อยกว่าสองเดือน
ในกรณีการแต่งตั้งกรรมการอิสระและกรรมการตรวจสอบนั้น
คณะกรรมการจะพิจารณาจากรายชื่อผู้ทรงคุณวุฒิที่ได้รับการยอมรับโดยทั่วไปในวงการธุรกิจและวิชาการที่มีคุณสมบัติเหมาะสม
ซึ่งได้รับการเสนอชื่อโดยประธานอำนวยการและกรรมการผู้จัดการ เพื่อทำการแต่งตั้ง
หรือเสนอให้ที่ประชุมผู้ถือหุ้นของบริษัทแต่งตั้งตามแต่กรณี เช่นเดียวกันกับกรรมการอื่น ๆ
ซึ่งได้รับแต่งตั้งโดยการเสนอชื่อโดยการพิจารณาร่วมกันของประธานอำนวยการและกรรมการผู้จัดการ

วิธีการเลือกตั้งกรรมการผ่านที่ประชุมผู้ถือหุ้น

ในการแต่งตั้งคณะกรรมการ ข้อบังคับของบริษัทได้กำหนดไว้แตกต่างจากที่ระบุไว้ในมาตรา 70
วรรคหนึ่ง แห่งพระราชบัญญัติบริษัทมหาชนจำกัด พ.ศ. 2535
โดยกำหนดหลักเกณฑ์ในการเลือกตั้งคณะกรรมการของบริษัทว่า
จะต้องได้รับความเห็นชอบโดยเสียงข้างมากของที่ประชุมผู้ถือหุ้นในการประชุมนั้น
โดยให้ผู้ถือหุ้นมีคะแนนเสียงหนึ่งหุ้นเท่ากับหนึ่งเสียง
โดยจะเลือกตั้งเป็นรายบุคคลหรือหลายคนรวมเป็นคณะก็ได้ตามที่ที่ประชุมผู้ถือหุ้นเห็นสมควร
แต่ผู้ถือหุ้นแต่ละรายจะแบ่งคะแนนเสียงให้แก่คนใดหรือคณะใดมากน้อยเพียงใดไม่ได้
โดยที่ในการประชุมสามัญ ผู้ถือหุ้นประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
โดยกรรมการที่พ้นจากตำแหน่งตามวาระอาจได้รับเลือกกลับเข้าดำรงตำแหน่งกรรมการของบริษัทใหม่ได้

(3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

 (ก) ค่าตอบแทนกรรมการบริษัท และกรรมการตรวจสอบ ในปี 2547 รวม 11 คน (รวมกรรมการที่ออกจากตำแหน่งระหว่างปี) เท่ากับ 1,460,000.- บาท โดยเป็นค่าตอบแทนในรูปของเบี้ยประชุมและบำเหน็จกรรมการ

(ข) ค่าตอบแทนกรรมการบริหารและผู้บริหารของบริษัท ในปี 2547 รวม 22,020,000.-บาท
โดยเป็นค่าตอบแทนในรูปของเงินเดือน เบี้ยประชุม และบำเหน็จ

2.  ค่าตอบแทนอื่น ในปี 2547 ได้แก่

เงินสมทบกองทุนสำรองเลี้ยงชีพ : ในปี 2547 บริษัทฯ
ไม่มีการจ่ายเงินสมทบกองทุนสำรองเลี้ยงชีพให้แก่กรรมการ
แต่ในส่วนของกรรมการและผู้บริหารที่มีฐานะเป็นพนักงานของบริษัทด้วยนั้น บริษัทฯ ได้จ่ายเงิน
กองทุนสำรองเลี้ยงชีพให้แก่กรรมการและผู้บริหารดังกล่าว รวมเป็นเงิน 1,562,400.-บาท

(4) การกำกับดูแลกิจการ (Corporate Governance)

บริษัทฯ ได้ให้ความสำคัญของการกำกับดูแลกิจการเป็นอย่างมาก จากความเชื่อที่ว่า
การกำกับดูแลกิจการเป็นระบบที่จัดให้มีกระบวนการและโครงสร้างของภาวะผู้นำและการควบคุมของกิจการ
ให้มีความรับผิดชอบตามหน้าที่ด้วยความโปร่งใส
และสร้างความสามารถในการแข่งขันเพื่อรักษาเงินทุนและเพิ่มคุณค่าให้กับผู้ถือหุ้นในระยะยาวภายในกรอบการมีจริยธรรมที่ดี
โดยคำนึงถึงผู้มีส่วนได้เสียอื่นและสังคมโดยรวม บริษัทฯ
ได้มีการจัดสร้างโครงสร้างของคณะกรรมการตรวจสอบ (Audit Committee)
ซึ่งประกอบไปด้วยผู้ทรงคุณวุฒิ และเป็นกรรมการอิสระของบริษัท
โดยมีโครงสร้างที่เป็นอิสระจากผู้บริหารของบริษัทฯ
ซึ่งคณะกรรมการตรวจสอบนี้ได้มีการประชุมทุกไตรมาส
เพื่อตรวจสอบการดูแลกิจการของบริษัทอย่างต่อเนื่อง ทั้งนี้ โดยยึดหลักความโปร่งใส
(Transparency) ความซื่อสัตย์ (Integrity) ความรับผิดชอบต่อผลการปฏิบัติงานตามหน้าที่
(Accountability) และความสามารถในการแข่งขัน (Competitiveness)

นอกจากนี้ เนื่องจากผู้ร่วมทุนของบริษัทฯ และผู้ถือหุ้นส่วนหนึ่งของบริษัทฯ เป็นชาวต่างประเทศ
ซึ่งมีความต้องการทราบข่าวสารข้อมูลที่ถูกต้อง แม่นยำ และรวดเร็ว บริษัทฯ
ตระหนักถึงความจำเป็นและเข้าใจในเรื่องการกำกับดูแลกิจการว่ามีความสำคัญ
และเป็นส่วนสำคัญที่นักลงทุนจะตัดสินใจในการเลือกลงทุนในบริษัทฯ ฉะนั้น บริษัทฯ
จึงได้พัฒนาระบบสารสนเทศ ระบบการบัญชี การบริหาร ให้มีความทันสมัย
เพื่อให้มีการรายงานผลที่รวดเร็วและถูกต้อง และบริษัทฯ
ยังได้มีการจัดตั้งฝ่ายนักลงทุนสัมพันธ์เพื่อรองรับงานประสานงานกับนักลงทุนของบริษัทฯ อีกด้วย

ในส่วนของความคืบหน้าในการปฏิบัติตามหลักการกำกับดูแลกิจการที่ดี 15 ข้อ
ตามที่ตลาดหลักทรัพย์แห่งประเทศไทยกำหนดนั้น บริษัทฯ
ขอรายงานเรียงตามลำดับของหลักการในแต่ละหัวข้อดังนี้

1. นโยบายเกี่ยวกับการกำกับดูแลกิจการ

เพื่อเพิ่มความโปร่งใส เพิ่มขีดความสามารถในการแข่งขันของกิจการ
และเพิ่มความเชื่อมั่นให้แก่ผู้ถือหุ้น ผู้ลงทุนและผู้เกี่ยวข้องทุกฝ่าย
คณะกรรมการบริษัทจึงได้กำหนดนโยบายสนับสนุนการกำกับดูแลกิจการโดยครอบคลุมหลักสำคัญ ดังนี้

-   การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน เป็นธรรมต่อทุกฝ่าย

-   คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว บริหารงานด้วยความ

รอบคอบและระมัดระวัง รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
เพื่อให้เกิดประโยชน์สูงสุดต่อผู้ถือหุ้น ดูแลมิให้เกิดปัญหาความขัดแย้งทางผลประโยชน์
และรับผิดชอบต่อการตัดสินใจ และการกระทำของตนเอง

-   การดำเนินงานเป็นไปด้วยความโปร่งใส สามารถตรวจสอบได้
    เปิดเผยข้อมูลอย่างเพียงพอแก่ผู้ที่

เกี่ยวข้องทุกฝ่าย

-   การดำเนินธุรกิจโดยคำนึงถึงความเสี่ยงอยู่เสมอ
    โดยมีการควบคุมและบริหารความเสี่ยงที่เหมาะสม

2. สิทธิของผู้ถือหุ้น

ในปี 2547 บริษัทฯ มีการประชุมผู้ถือหุ้นทั้งหมด 1 ครั้ง โดยเป็นประชุมสามัญประจำปี 2547
จำนวน 1 ครั้ง และบริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่าง ๆ
ให้ผู้ถือหุ้นทราบล่วงหน้าก่อนวันประชุม 7-10 วันก่อนการประชุม
โดยในแต่ละวาระมีความเห็นของคณะกรรมการประกอบ และมีการบันทึกการประชุมถูกต้องครบถ้วน
เพื่อให้ผู้ถือหุ้นสามารถตรวจสอบได้ ทั้งนี้ ตั้งแต่ปี 2545 เป็นต้นมา บริษัทฯ
ได้ดำเนินการเพิ่มทางเลือกให้แก่ผู้ถือหุ้น
โดยให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

ปัจจุบัน บริษัทฯ
มีนโยบายที่จะปรับปรุงข้อมูลประกอบการประชุมผู้ถือหุ้นเพื่อให้มีรายละเอียดมากยิ่งขึ้น
เนื่องจากบริษัทฯ ตระหนักถึงความสำคัญของสิทธิของผู้ถือหุ้นในการเข้าถึงข้อมูลของบริษัทฯ
โดยจะได้เพิ่มรายละเอียดของเรื่องเพื่อพิจารณา เหตุผลความจำเป็น
ผลกระทบทั้งด้านบวกและลบในวาระการประชุมใด ๆ ที่สำคัญเข้าไว้ด้วย

3. สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน
อันได้แก่ พนักงานและผู้บริหารของบริษัทฯ และบริษัทย่อย หรือผู้มีส่วนได้เสียภายนอก ได้แก่ คู่แข่ง
เจ้าหนี้ ภาครัฐ และหน่วยงานอื่น ๆ ที่เกี่ยวข้อง เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียต่าง ๆ ซึ่งจะสร้างความ
สามารถในการแข่งขันและสร้างกำไรให้กับบริษัทฯ
ซึ่งถือว่าเป็นการสร้างความสำเร็จในระยะยาวของบริษัทฯ ได้

4. การประชุมผู้ถือหุ้น

ในการประชุมผู้ถือหุ้นซึ่งจัดขึ้นในปี 2547 มีกรรมการเข้าร่วมประชุมทั้งสิ้น 5 ท่าน
ซึ่งรวมถึงประธานกรรมการ และประธานกรรมการตรวจสอบ ประธานอำนวยการ
และกรรมการผู้จัดการ (ตามรายชื่อที่เปิดเผยไว้ในรายงานการประชุม)
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
สอบถาม และแสดงความคิดเห็นและข้อเสนอแนะต่าง ๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

5. ภาวะผู้นำและวิสัยทัศน์

คณะกรรมการเป็นผู้พิจารณาการกำหนดและแยกบทบาทหน้าที่ และความรับผิดชอบ ระหว่างคณะ
กรรมการ อนุกรรมการ และฝ่ายจัดการอย่างชัดเจน ดังปรากฏรายละเอียดในหัวข้อหลัก
“การจัดการ” ภายใต้หัวข้อย่อย “(1) โครงสร้างการจัดการ” รวมทั้งมีการสื่อสารบทบาท หน้าที่
และความรับผิดชอบดังกล่าวต่อกรรมการ อนุกรรมการ
ฝ่ายจัดการและพนักงานของบริษัทอย่างสม่ำเสมอ

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร โดยตั้งแต่ปี
2545 เป็นต้นมา บริษัทฯ ได้ทำการแก้ไขข้อบังคับของบริษัทและบริษัทย่อย
โดยกำหนดให้ในกรณีที่บริษัทฯ หรือบริษัทย่อยตกลงเข้าทำรายการที่เกี่ยวโยงกัน
หรือรายการได้มาหรือจำหน่ายไปซึ่งสินทรัพย์ของบริษัทฯ
หรือบริษัทย่อยตามความหมายและหลักเกณฑ์ที่กำหนดตามประกาศตลาดหลักทรัพย์แห่งประเทศไทยที่ใช้บังคับกับการทำรายการที่เกี่ยวโยงกันของบริษัทจดทะเบียน
หรือการได้มาหรือจำหน่ายไปซึ่งสินทรัพย์ของบริษัทจดทะเบียน แล้วแต่กรณี ให้บริษัทฯ
ปฏิบัติตามหลักเกณฑ์และวิธีการตามที่ประกาศดังกล่าวกำหนดในเรื่องนั้น ๆ ด้วย
รวมทั้งกำหนดนโยบายและวิธีการดูแลไม่ไห้ผู้บริหารและผู้เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตน ดังนี้

-   รายการที่อาจมีความขัดแย้งทางผลประโยชน์ :

คณะกรรมการได้ทราบถึงรายการที่มีความขัดแย้งทางผลประโยชน์ และรายการที่เกี่ยวโยงกัน
และได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์ฯ
โดยในส่วนของราคาและเงื่อนไขเสมือนทำรายการกับบุคคลภายนอก (Arm’s Length Basis)
และได้เปิดเผยรายละเอียด มูลค่ารายการ คู่สัญญา เหตุผล/ความจำเป็น ไว้ในรายงานประจำปี
และแบบ 56-1 แล้ว

-   การดูแลเรื่องการใช้ข้อมูลภายใน :

โปรดดูรายละเอียดในหัวข้อหลัก “การจัดการ” ภายใต้หัวข้อย่อย “(5)
การดูแลเรื่องการใช้ข้อมูลภายใน”

7. จริยธรรมธุรกิจ

คณะกรรมการของบริษัทฯ มีนโยบายอย่างชัดเจนในการดำเนินธุรกิจอย่างมีจริยธรรม
และได้มีการสื่อสารนโยบายดังกล่าวให้แก่ฝ่ายจัดการและพนักงานในทุกระดับอย่างสม่ำเสมอ
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ ด้วยความซื่อสัตย์
สุจริต และเที่ยงธรรม ทั้งการปฏิบัติต่อบริษัทฯ และผู้มีส่วนได้เสียทุกกลุ่ม สาธารณชน และสังคม
โดยมีการติดตามการปฏิบัติตามแนวทางดังกล่าวกับผู้ที่เกี่ยวข้องอย่างสม่ำเสมอ ซึ่งบริษัทฯ
จะได้ทำการรวบรวมและจัดทำข้อพึงปฏิบัติเกี่ยวกับจรรยาบรรณในการปฎิบัติงานของพนักงาน
และกำหนดบทลงโทษทางวินัยต่อไป

8. การถ่วงดุลของกรรมการที่ไม่เป็นผู้บริหาร

  คณะกรรมการบริษัทมีจำนวน 11 ท่านประกอบด้วย

-   กรรมการที่เป็นผู้บริหาร 6 ท่าน

-   กรรมการที่ไม่ได้เป็นผู้บริหาร 1 ท่าน

-   กรรมการตรวจสอบ 4 ท่าน

ดังนั้น บริษัทฯ มีกรรมการที่เป็นอิสระทั้งหมด 4 ท่าน คิดเป็นร้อยละ 36.36 ของกรรมการทั้งคณะ
อย่างไรก็ตาม กรรมการที่ไม่ได้เป็นผู้บริหารจำนวน 1 ท่านดังกล่าว ถือเป็นผู้ทรงคุณวุฒิ
มีชื่อเสียงและประสบการณ์ทางธุรกิจอย่างสูง และเป็นผู้บริหารอาชีพที่มีความเป็นกลาง
ไม่อยู่ภายใต้อิทธิพลของฝ่ายบริหารแต่อย่างใด ดังนั้น
การดำเนินการและการบริหารงานของบริษัทฯของคณะผู้บริหาร
จึงอยู่ภายใต้การกำกับดูแลอย่างเป็นกลางของกรรมการที่ไม่ได้เป็นผู้บริหารและกรรมการตรวจสอบ
ซึ่งเป็นการถ่วงดุลที่พอเพียงแล้วในความเห็นของบริษัทฯ

9. การรวมหรือแยกตำแหน่ง

-   ประธานกรรมการ เป็นประธานคณะกรรมการตรวจสอบ
    และเป็นอิสระตามความหมายของตลาด

หลักทรัพย์ฯ และไม่มีความสัมพันธ์ใด ๆ กับฝ่ายบริหาร

-   ประธานกรรมการไม่เป็นบุคคลเดียวกันกับกรรมการผู้จัดการ เพื่อเป็นการแบ่งแยกหน้าที่ในการ

กำหนดนโยบายการกำกับดูแลและการบริหารงานประจำ

10. ค่าตอบแทนกรรมการและผู้บริหาร

บริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับภาคอุตสาหกรรมเดียวกัน
และสูงเพียงพอที่จะดูแลและรักษากรรมการที่มีคุณสมบัติที่ต้องการ
และได้ขออนุมัติจากที่ประชุมผู้ถือหุ้นแล้ว
กรรมการที่ได้รับมอบหมายให้เป็นกรรมการตรวจสอบได้รับค่าตอบแทนเพิ่มเติมตามปริมาณงานที่เพิ่มขึ้น

ในปี 2545 คณะกรรมการได้แต่งตั้งคณะกรรมการพิจารณาค่าตอบแทนขึ้น
ประกอบด้วยกรรมการตรวจสอบ และกรรมการที่ไม่เป็นผู้บริหาร ทั้งนี้
เพื่อให้ค่าตอบแทนของผู้บริหาระดับสูงได้รับการพิจารณาอย่างเป็นกลางและเหมาะสม
และเพื่อพิจารณาอัตราค่าตอบแทนของคณะกรรมการ
และคณะกรรมการอิสระซึ่งจะได้มีการนำเสนอให้ผู้ถือหุ้นพิจารณาอนุมัติด้วย ในส่วนของรายละเอียด
อำนาจ หน้าที่ ของคณะกรรมการพิจารณาค่าตอบแทนปรากฏอยู่ในหัวข้อหลัก “การจัดการ”
ภายใต้หัวข้อย่อย “(1) โครงสร้างการจัดการ”
รายละเอียดของค่าตอบแทนของกรรมการและผู้บริหารปรากฏในหัวข้อหลัก “การจัดการ”
ภายใต้หัวข้อย่อย “(3) ค่าตอบแทนผู้บริหาร”

11. การประชุมคณะกรรมการ

คณะกรรมการมีกำหนดประชุมโดยปกติเป็นประจำเป็นรายไตรมาส
และมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ
โดยเลขานุการคณะกรรมการได้จัดหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 2 ชั่วโมง โดยในปี 2547 ที่ผ่านมา
คณะกรรมการมีการประชุมตามวาระปกติจำนวน 4 ครั้ง และประชุมตามวาระพิเศษ จำนวน 5 ครั้ง
รวมทั้งสิ้น 9 ครั้ง โดยการเข้าร่วมประชุมของคณะกรรมการแต่ละท่านปรากฏในหัวข้อหลัก
“การจัดการ” ภายใต้หัวข้อย่อย “(1) โครงสร้างการจัดการ”

ทั้งนี้ ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจาก
คณะกรรมการพร้อมให้คณะกรรมการและผู้ที่เกี่ยวข้องตรวจสอบได้

12. คณะอนุกรรมการ

คณะกรรมการได้แต่งตั้งคณะอนุกรรมการเพื่อช่วยเหลือในการบริหารงาน
และการกำกับดูแลการบริหารงานของบริษัทจำนวนทั้งสิ้น 3 คณะ
รายละเอียดของบทบาทหน้าที่ความรับผิดชอบและองค์ประกอบของคณะอนุกรรมการดังกล่าวปรากฏในหัวข้อหลัก
“การจัดการ” ภายใต้หัวข้อย่อย “(1) โครงสร้างการจัดการ”

โดยในปี 2547 ที่ผ่านมาคณะกรรมการตรวจสอบมีการประชุมทั้งสิ้น 4 ครั้ง
และคณะกรรมการพิจารณาค่าตอบแทนมีการประชุมทั้งสิ้น 1 ครั้ง

13. ระบบการควบคุมและการตรวจสอบภายใน

-   ระบบการควบคุมและการตรวจสอบภายใน

บริษัทฯ ได้ให้ความสำคัญต่อระบบควบคุมภายใน ทั้งในระดับบริหาร
และระดับปฏิบัติงานที่มีประสิทธิภาพ จึงได้กำหนดภาระหน้าที่
อำนาจการดำเนินการของผู้ปฏิบัติงานและผู้บริหารไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทฯ ให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม นอกจากนี้
ยังมีการควบคุมภายในที่เกี่ยวกับระบบการเงิน โดยบริษัทฯ
ได้จัดให้มีระบบรายงานทางการเงินเสนอผู้บริหารสายงานที่รับผิดชอบ

บริษัทฯ ได้จัดให้มีการตรวจเช็คเพื่อให้มั่นใจว่า
การปฏิบัติงานหลักและกิจกรรมทางการเงินสำคัญของบริษัทฯ
ได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ (Compliance
Control) และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้มีการรายงานการดำเนินการโดยตรงต่อคณะกรรมการตรวจสอบ
และได้รับการประเมินผลงานจากคณะกรรมการตรวจสอบด้วย

-   การบริหารความเสี่ยง

คณะกรรมการบริษัทได้ให้ความสำคัญเกี่ยวกับการบริหารความเสี่ยงเป็นอย่างมาก บริษัทฯ
ได้มีการกำหนดและประเมินความเสี่ยงของกิจการ
มีการกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีผลต่อการดำเนินงานของบริษัทฯ
โดยมอบให้ฝ่ายจัดการไปดำเนินการเพื่อประเมินความเสี่ยงและผลกระทบจาก
เหตุการณ์ที่เปลี่ยนแปลงไป ทั้งในแง่ของเศรษฐกิจ การเงิน สังคม และกฎหมาย
รวมทั้งการแข่งขันในอุตสาหกรรม
และกำหนดมาตรการเพื่อจัดการแก้ไขตามความเหมาะสมอย่างสม่ำเสมอ

14. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทฯ และบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นชอบของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปี
และ แบบ 56-1 แล้ว

15. ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งในรูปของรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัทฯ โดยได้เผยแพร่ข้อมูลข่าวสารต่าง ๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ อีกทั้งได้จัดตั้งหน่วยงานผู้ลงทุนสัมพันธ์
(Investor Relations) เพื่อให้บริการข้อมูลและข่าวสารกิจกรรมต่าง ๆ ของบริษัทฯ แก่ผู้ลงทุน
ผู้ถือหุ้น นักวิเคราะห์ และประชาชนทั่วไป ทั้งนี้ ผู้ลงทุนสามารถติดต่อหน่วยงานดังกล่าวได้ที่
โทรศัพท์ 0-2201-3905 โทรสาร 0-2201-3904 หรือที่ web site : www.sansiri.com
หรือที่ e-mail address : IR@sansiri.com

(5) การดูแลเรื่องการใช้ข้อมูลภายใน

คณะกรรมการและผู้บริหารของบริษัทฯ
มีหน้าที่ในการส่งสำเนาในรายงานการถือครองหลักทรัพย์ของบริษัทซึ่งจะต้องรายงานสำนักงานคณะกรรมการกำกับหลักทรัพย์และตลาดหลักทรัพย์
ทุกครั้งที่มีการเปลี่ยนแปลงการถือครองหุ้นของบริษัทฯ ซึ่งเป็นมาตรการหนึ่งที่ทำให้บริษัทฯ
สามารถตรวจสอบว่ามีการซื้อขายหุ้นโดยการใช้ข้อมูลภายในของบุคคลดังกล่าว นอกจากนี้ บริษัทฯ
ยังได้กำหนดนโยบายเกี่ยวกับการเปิดเผยข้อมูลที่เป็นสาระสำคัญของบริษัทฯ ไว้
โดยการกำชับให้มีการเปิดเผยเฉพาะผู้ที่เกี่ยวข้องและจำเป็นต้องใช้ข้อมูลดังกล่าวเท่านั้น
โดยจะมีการเปิดเผยข้อมูลดังกล่าวให้แก่ผู้บริหารอื่นพร้อม ๆ
กับการเปิดเผยข้อมูลดังกล่าวต่อสาธารณชน ด้วยวิธีการดังกล่าวบริษัทฯ เชื่อว่า
หากเกิดการนำข้อมูลภายในไปใช้เพื่อเป็นประโยชน์ส่วนตน
จะสามารถกำหนดขอบเขตในการสอบสวนและนำตัวผู้กระทำความผิดมาลงโทษได้อย่างมีประสิทธิภาพ

(6) บุคลากร ( เฉพาะบริษัท แสนสิริ จำกัด (มหาชน) - ข้อมูลสิ้นสุด ณ วันที่ 31 ธันวาคม
2547 )

(ก) จำนวนพนักงานทั้งหมด รวม 254 คน

(ข) จำนวนพนักงานในแต่ละสายงานหลัก

1. สำนักบริหาร 7 คน

2. สายงานการเงินองค์การและผู้ลงทุนสัมพันธ์ 2 คน

3. สายงานบริหารโครงการแนวราบ 1 26 คน

- สายงานจัดซื้อโครงการ 9 คน

- สายงานรัฐกิจสัมพันธ์ 11 คน

4. สายงานบริหารโครงการแนวราบ 2 17 คน

5. สายงานบริหารโครงการแนวราบ 3 17 คน

6. สายงานบัญชีและการเงิน

- สายงานบัญชี 20 คน

- สายงานการเงิน 7 คน

7.  สายงานทรัพยากรมนุษย์และเทคโนโลยีสารสนเทศ

- ฝ่ายทรัพยากรมนุษย์ 7 คน

- ฝ่ายธุรการ 12 คน

- ฝ่ายเทคโนโลยีสารสนเทศ 11 คน

8. สายงานกฎหมาย 7 คน

9. สายงานพัฒนาธุรกิจและการลงทุน

- ฝ่ายพัฒนาธุรกิจและการลงทุน 9 คน

- ฝ่ายพัฒนาตลาดและผลิตภัณฑ์ 23 คน

- ฝ่ายวิจัย 4 คน

10. สายงานการตลาด 18 คน

- ฝ่ายประชาสัมพันธ์ 2 คน

11. สายงานบริหารโครงการแนวสูง 16 คน

12. สายงานบริการลูกค้า 15 คน

13. สายงานประเมินราคากลาง 3 คน

14. สายงานควบคุมคุณภาพ 11 คน

(ค) ผลตอบแทนรวมของพนักงาน ในปี 2547 สามารถแยกตามลักษณะผลตอบแทน ดังนี้

- เงินเดือน 110,804,993.25 บาท

- เงินสมทบกองทุนสำรองเลี้ยงชีพ 5,467,853.50 บาท

  รวมทั้งสิ้น 116,272,846.75 บาท

 (ง) นโยบายการพัฒนาพนักงาน

บริษัท มีเป้าหมายในการพัฒนาบุคลากรให้มีทักษะความสามารถ และมีความสัมพันธ์ที่ดีต่อกัน
ซึ่งเป็นสิ่งสำคัญที่จะช่วยผลักดันให้บริษัทบรรลุเป้าหมายที่วางไว้ โดยบริษัทดำเนินโครงการที่สำคัญๆ
ดังต่อไปนี้

1. การจัดทำระบบการประเมินผลงานพนักงานแบบใหม่ ซึ่งจะนำเอาระบบ KPI (Key
Performance Indicator) เข้ามาเป็นตัวชี้วัด โดยจะเริ่มใช้ในปี 2548 เป็นต้นไป
ซึ่งจะช่วยให้การประเมินผลเป็นไปอย่างยุติธรรม ชัดเจน
และจัดทำเป็นคู่มือที่ช่วยชี้แนะแนวทางทำให้การประเมินผลของพนักงานมีประสิทธิภาพมากยิ่งขึ้น

2. การสำรวจผลตอบแทน (Salary Survey) และปรับปรุงโครงสร้างเงินเดือน ของบริษัทฯ
(Salary Structure) ให้มีความทันสมัยกับสถานการณ์ ภาวะเศรษฐกิจ และเป็นไปอย่างยุติธรรม
สามารถแข่งขันกับตลาดในกลุ่มอสังหาริมทรัพย์ได้

3. โครงการ SLP (Sansiri Leadership Program) เป็นโครงการที่บริษัทฯ
จัดเพื่อสนับสนุนให้พนักงานที่มีศักยภาพ ได้เตรียมความพร้อมในการเป็นผู้บริหาร
โดยพนักงานจะได้เรียนรู้ถึงกระบวนการและกลยุทธ์ในการบริหารแนวใหม่
รวมถึงการที่จะเป็นผู้นำที่ดีและมีประสิทธิภาพในอนาคต

4. โครงการ Management Trainee
เป็นโครงการที่ช่วยให้พนักงานได้ทราบถึงกระบวนการและขั้นตอนการทำงานของฝ่ายต่าง ๆ
ในองค์กร ซึ่งจะช่วยลดข้อขัดแย้งในการทำงานและสร้างความสัมพันธ์ที่ดี
รวมถึงทำให้พนักงานรู้จักองค์กรมากยิ่งขึ้น
ทำให้พนักงานสามารถวางแผนและปฏิบัติงานได้ตรงตามวัตถุประสงค์ขององค์กร

5. การสำรวจความพึงพอใจของพนักงาน (Employee Survey) เพี่อให้ทราบถึงความคิดเห็น
ต่าง ๆ ที่พนักงานมีต่อบริษัทฯ
ซึ่งข้อมูลที่ได้รับมานั้นได้ถูกนำไปปรับปรุงในการบริหารทั้งในเรื่องของการสื่อสาร
สภาพแวดล้อมในการทำงาน รวมถึงสวัสดิการต่าง ๆ ให้เป็นไปอย่างเหมาะสม

6. การสร้างวัฒนธรรมองค์กร ให้พนักงานมีความภาคภูมิใจในการเป็นพนักงานของบริษัทฯ
และตระหนักในเรื่องความสำคัญของลูกค้า ผ่านการจัดอบรมสัมมนาทั้งภายในและภายนอก
และกิจกรรมสันทนาการ ต่าง ๆ ของบริษัทฯ